Държавен вестник, бр. 15, 2003 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  15
ща в случаите на пълна ликвидация на органи-
зационната единица информацията, класифи-
цирана като държавна или служебна тайна,
както и всички правомощия за промяна на ни-
вото на класификация да се предоставят на
ДКСИ, но само ако специален закон не пред-
вижда друго.
В компетенциите на Министерския съвет
съгласно чл. 6, т. 2 от Закона за нормативните
актове е да издава постановления, когато уреж-
да съобразно законите и указите неуредени от
тях обществени отношения в областта на него-
вата изпълнителна и разпоредителна дейност.
Постановление № 262/2002 г. е издадено от
Министерския съвет на основание чл. 106 от
Конституцията на Република България, чл. 4 и
§ 6 и 37 от преходните и заключителните разпо-
редби на Закона за защита на класифицираната
информация. Съгласно задължителното тълку-
ване, дадено от Конституционния съд на РБ с
Решение № 19 от 21.XII.1993 г. по конст. д. № 11/
93 г. (ДВ, бр. 4/1984 г.), т. 3, “правомощието на
Министерския съвет по чл. 106 от Конституци-
ята да организира стопанисването на държав-
ното имущество се отнася за правата и задъл-
женията на държавата, които са парично оце-
ними. Като висш изпълнителен орган той опре-
деля от кого и по какъв ред се стопанисва това
имущество, освен ако със закон е предвидено
друго.” Документите от архива на прекратена-
та КРДУПБДСБРУГЩ безспорно не представ-
ляват държавно имущество по смисъла на
чл. 106 от Конституцията на РБ. С чл. 4 ЗЗКИ
се урежда статутът на Държавната комисия по
сигурността на информацията (ДКСИ) като
държавен орган, който осъществява политика-
та на Република България за защита на класи-
фицираната информация. С § 6 от ПЗР на зако-
на Министерският съвет е овластен да създаде
ДКСИ и да приеме устройствения є правилник.
С § 37, ал. 1 от ПЗР на същия закон, както вече
е посочено, се отменя Законът за достъп до
документите на бившата Държавна сигурност
и бившето Разузнавателно управление на Гене-
ралния щаб, а съгласно ал. 2 предвидените сред-
ства по Закона за държавния бюджет за 2002 г.,
както и дълготрайните материални активи на
прекратилите действието си държавни органи
по отменения закон се предоставят на ДКСИ.
Изложените съображения водят до правния
извод, че с обжалваните разпоредби на чл. 6 и
чл. 3, т. 3 от Постановление № 262 от 2002 г.
Министерският съвет в нарушение на чл. 6, т. 2
от Закона за нормативните актове е уредил
обществени отношения извън областта на не-
говата изпълнителна и разпоредителна дейност
и без да се съобрази с действащите закони.
Обществените отношения във връзка със све-
денията, съдържащи се в архива на прекратена-
та Комисия за разкриване на документи и уста-
новяване на принадлежност към бившата Дър-
жавна сигурност или бившето Разузнавателно
управление на Генералния щаб, имат характер
на основни обществени отношения, които се
поддават и нуждаят от трайна законова уредба
съобразно чл. 3 ЗНА. При регламентирането на
тези отношения Министерският съвет е дейст-
вал без законова делегация извън предоставе-
ната му материална компетентност от чл. 106
от Конституцията на РБ, чл. 4, § 6 и 37 ЗЗКИ.
Подзаконовите разпоредби на чл. 6 и чл. 3, т. 3
в частта относно предаването на архива от прек-
ратената КРДУПБДСБРУГЩ на ДКСИ са ни-
щожни и съдът на основание чл. 29 ЗВАС след-
ва да обяви нищожността им. Разпоредбата на
чл. 3, т. 3 в останалата част относно предаване-
то на предоставените безвъзмездно за управле-
ние имоти и движими вещи на ДКСИ е издаде-
на от Министерския съвет в рамките на предос-
тавената му материална компетентност от
чл. 106 от Конституцията на РБ и § 37, ал. 2
ЗЗКИ. Жалбата в тази част е неоснователна и
следва да бъде отхвърлена.
Водим от горното и на основание чл. 23 ЗВАС
Върховният административен съд, петчленен
състав,
Р Е Ш И :
Обявява за нищожни разпоредбите на чл. 3,
т. 3 в частта “както и архива на Комисията за
разкриване на документи и установяване на
принадлежност към бившата Държавна сигур-
ност или бившето Разузнавателно управление
на Генералния щаб” и чл. 6 от Постановление
№ 262 на Министерския съвет от 15.ХI.2002 г.
за създаване на Държавна комисия по сигур-
ността на информацията и за уреждане на отно-
шенията във връзка с прекратяването на дей-
ността на Комисията за разкриване на доку-
менти и установяване на принадлежност към
бившата Държавна сигурност или бившето Ра-
зузнавателно управление на Генералния щаб
(ДВ, бр. 110 от 2002 г., в сила от 22.ХI.2002 г.).
Отхвърля жалбата на Евгений Стоянов Ди-
митров от София срещу чл. 2, ал. 1 и 2 и остана-
лата част от чл. 3, т. 3 от Постановление № 262
на Министерския съвет от 15.ХI.2002 г. за съз-
даване на Държавна комисия по сигурността
на информацията и за уреждане на отношения-
та във връзка с прекратяването на дейността на
Комисията за разкриване на документи и уста-
новяване на принадлежност към бившата Дър-
жавна сигурност или бившето Разузнавателно
управление на Генералния щаб (ДВ, бр. 110 от
2002 г., в сила от 22.ХI.2002 г.).
Решението не подлежи на обжалване и вли-
за в сила от деня на обнародването му в “Дър-
жавен вестник”.
Председател: Владислав Славов
9195